**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem” valsts pirmpirkuma tiesību izmantošanai uz valsts nozīmes arhitektūras pieminekli „Dārzu un parku arhitektūras ansamblis „Lielie kapi” ar memoriālajām celtnēm”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” valsts pirmpirkuma tiesību izmantošanai uz valsts nozīmes arhitektūras pieminekli „Dārzu un parku arhitektūras ansamblis „Lielie kapi” ar memoriālajām celtnēm” (turpmāk – Projekts) sagatavots saskaņā ar likuma „Par kultūras pieminekļu aizsardzību” 8.panta pirmo daļu un Ministru kabineta 2011.gada 5.jūlija noteikumu Nr.534 „Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem” (turpmāk – MK noteikumi Nr.534) 8.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts kultūras pieminekļu aizsardzības inspekcijā (turpmāk – Inspekcija) 2017.gada 17.februārī saņemts Rīgas domes Īpašuma departamenta 2017.gada 16.februāra iesniegums Nr.1-6/DI-17-185-nd ar lūgumu izskatīt pirmpirkuma tiesību izmantošanu attiecībā uz nekustamo īpašumu saskaņā ar likuma „Par kultūras pieminekļu aizsardzību” 8.panta pirmo daļu.  Ievērojot to, ka nekustamais īpašums ir valsts nozīmes arhitektūras piemineklis „Dārzu un parku arhitektūras ansamblis „Lielie kapi” ar memoriālajām celtnēm” (valsts aizsardzības Nr.6636) (turpmāk – Lielie kapi) (apstiprināts ar Kultūras ministrijas 1998.gada 29.oktobra rīkojumu Nr.128), Inspekcija saskaņā ar MK noteikumu Nr.534 5.punktu, ņemot vērā valsts nozīmes kultūras pieminekļa kultūrvēsturisko vērtību, atrašanās vietu, izmantošanas veidu, kā arī nepieciešamību nodrošināt valsts nozīmes kultūras pieminekļa publisko pieejamību un ņemot vērā sabiedrības intereses un lietderības apsvērumus kultūras mantojuma aizsardzības jomā – objekta vēsturiskā vērtība un nozīme sabiedrībā, lai nodrošinātu tā pienācīgu saglabāšanu –uzskata, ka ir nepieciešams izmantot valsts pirmpirkuma tiesības uz nekustamo īpašumu **par kopējo pirkuma līgumā noteikto nekustamā īpašuma pirkuma maksu 372 443 *euro* (ieskaitot pievienotās vērtības nodokli).**  Lielajiem kapiem ir liela kultūrvēsturiskā vērtība Rīgas un Latvijas vēsturē. Lielie kapi ietilpst arī valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr.7442) teritorijā un Apvienoto Nāciju Izglītības, zinātnes un kultūras organizācijas (UNESCO) Pasaules kultūras un dabas mantojuma vietas Nr.852 „Rīgas vēsturiskais centrs” aizsardzības zonā un ir vieni no Rīgas vēsturiskā centra un tā aizsardzības zonas nozīmīgajām saglabājamajām kultūrvēsturiskajām vērtībām. Lielie kapi ir koncentrēts un daudzveidīgs memoriālās kultūras objektu krājums, kurā pārstāvēti visi tam laikmetam atbilstošie stili no baroka līdz jūgendstilam. Pieminekļu izgatavošanā ir piedalījušies Rīgā un Latvijā pazīstami būvuzņēmēju un tēlnieki. Izcilākajiem kapu pieminekļu paraugiem ir piešķirts valsts aizsargājama kultūras pieminekļa statuss, taču ne mazāk kultūrvēsturiski nozīmīgi ir arī pārējie Lielajos kapos esošie pieminekļi.  Papildus minētajam Lielie kapi ir sabiedriski jūtīgs objekts, ap kuru pēdējā laikā ir izvērtušās aktīvas diskusijas, kas saistītas ar ieceri izbūvēt jaunu tramvaja līniju. Par aktīvu sabiedrisko līdzdalību un iniciatīvu Lielo kapu saglabāšanā un aizsardzībā ir iestājusies sabiedriskā organizācija „Lielo kapu draugi”, kas kategoriski iebilst pret jebkādu Lielo kapu teritorijas pārveidošanu, kas ir pretrunā ar Lielo kapu kā valsts nozīmes arhitektūras pieminekļa saglabāšanas interesēm.  MK noteikumu Nr.534 8.punkts nosaka, ja Inspekcija konstatē, ka nepieciešams izmantot valsts pirmpirkuma tiesības, bet tās budžetā nav nepieciešamo finanšu līdzekļu, Inspekcija ne vēlāk kā divu darbdienu laikā iesniedz Kultūras ministrijā pamatojumu valsts pirmpirkuma tiesību izmantošanai, darījuma akta projektu un Ministru kabineta rīkojuma projektu par finanšu līdzekļu piešķiršanu valsts pirmpirkuma tiesību izmantošanai.  Ņemot vērā iepriekš minēto, Inspekcija iesniedza Kultūras ministrijā pamatojumu valsts pirmpirkuma tiesību izmantošanai, kā arī pirkuma līguma projektu un Projektu, kuram pievienoti šādi dokumenti:   * Rīgas domes Īpašuma departamenta 2017.gada 16.februāra iesnieguma Nr.1-6/DI-17-185-nd kopija; * 2017.gada 14.februāra pirkuma līguma Nr.RD-17-137-lī kopija; * 2017.gada 14.februāra pirkuma līguma Nr. RD-17-137-lī pielikuma – Situācijas plāns (plānotā zemesgabalu sadale) kopija; * 2017.gada 14.februāra līguma par sadarbību Lielo kapu kompleksu veidojošo teritoriju, tajā esošo kultūrvēsturisko un dabas vērtību apsaimniekošanā kopija; * 2017.gada 14.februāra līguma par sadarbību Lielo kapu kompleksu veidojošo teritoriju, tajā esošo kultūrvēsturisko un dabas vērtību apsaimniekošanā pielikuma kopija.   MK noteikumu Nr.534 10.punkts nosaka, ka Projektā norāda finansējuma avotu pirkuma maksas segšanai. Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu finanšu līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. Ņemot vērā Inspekcijas konstatēto, ka nepieciešams izmantot valsts pirmpirkuma tiesības uz Lielajiem kapiem, bet tās budžetā nav nepieciešamo finanšu līdzekļu, nekustamo īpašumu pirkšanu nepieciešams finansēt no valsts budžeta programmas 02.00.00 „Līdzekļi neparedzētiem gadījumiem” kā iepriekš neparedzētu gadījumu un valstiski īpaši nozīmīgu pasākumu.  Projekta 1.punkts paredz no valsts budžeta programmas 02.00.00 „Līdzekļi neparedzētiem gadījumiem” piešķirt Kultūras ministrijai finansējumu 372 443 *euro* apmērā pārskaitīšanai Inspekcijai valsts nozīmes kultūras pieminekļu pirmpirkuma tiesību izmantošanai MK noteikumos Nr.534 noteiktajā kārtībā uz Lielo kapu sastāvā ietilpstošajiem nekustamajiem īpašumiem:   * Klusajā ielā 2, Rīgā (kadastra Nr. 0100 026 0020), kas sastāv no zemesgabala 229 797 m2 platībā (kadastra apzīmējums 0100 026 0020) un trīs būvēm (kadastra apzīmējumi 0100 026 0020 001; 0100 026 0020 002; 0100 026 0020 005); * Senču ielā, Rīgā, Miera ielā Rīgā, Mēness ielā, Rīgā (kadastra Nr.0100 026 0023), kas sastāv no zemesgabala 28 992 m2 platībā (kadastra apzīmējums 0100 026 0023); * Miera ielā, Rīgā, Senču ielā, Rīgā (kadastra Nr. 0100 026 2006), kas sastāv no zemes gabala 2 646 m2 platībā (kadastra apzīmējums 0100 026 2006).   Saskaņā ar Nekustamā īpašuma valsts kadastra informācijas sistēmas datiem uz zemes vienības ar kadastra apzīmējumu 0100 026 0023 atrodas piecas būves (būvju kadastra apzīmējumi 0100 026 0023 001; 0100 026 0023 002, 0100 026 0023 003, 0100 026 0023 004 un 0100 026 0023 005). Īpašuma tiesības uz minētajām būvēm nav reģistrētas.  Saskaņā ar MK noteikumu Nr.534 11.punktā noteikto, ja Ministru kabinets atbalstīs finanšu līdzekļu piešķiršanu valsts pirmpirkuma tiesību izmantošanai, Inspekcija pieņems lēmumu par valsts pirmpirkuma tiesību izmantošanu un nosūtīs to Rīgas domes Īpašuma departamentam.  Projekta 2.punkts nosaka, ka Inspekcija pēc valsts pirmpirkuma tiesību izmantošanas nekustamos īpašumus nodod Finanšu ministrijas valdījumā, savukārt Finanšu ministrija atbilstoši vienotajai nekustamo īpašumu apsaimniekošanas koncepcijai nekustamos īpašumus normatīvajos aktos noteiktā kārtībā ieraksta zemesgrāmatā uz valsts vārda Finanšu ministrijas personā kā lietu kopību.  Projekta  3.punkts paredz, ka Finanšu ministrija nekustamo īpašumu uzturēšanu 2017.gadā nodrošina piešķirto valsts budžeta līdzekļu ietvaros, savukārt jautājums par nepieciešamo finansējumu nekustamo īpašumu uzturēšanai 2018.gadā un turpmākajos gados tiks izskatīts Ministru kabinetā, sagatavojot likumprojektu „Par vidēja termiņa budžeta ietvaru  2018., 2019. un 2020.gadam” un likumprojektu „Par valsts budžetu 2018.gadam”, kopā ar visu ministriju un centrālo valsts iestāžu papildu finansējuma pieprasījumiem. |
| 3. | Projekta izstrādē iesaistītās institūcijas | Kultūras ministrija, Inspekcija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē nekustamo īpašumu pārdevēju (īpašnieku) – Latvijas Evaņģēliski luterisko Baznīcu, nekustamo īpašumu pircēju – Rīgas domes Īpašuma departamentu, nekustamo īpašumu pirmpirkuma tiesību izmantotāju – valsti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 372 443 | 0 | 0 | 0 |
| 2.1. valsts pamatbudžets | 0 | 372 443 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -372 443 | 0 | 0 | 0 |
| 3.1. valsts pamatbudžets | 0 | -372 443 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 372 443 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamo īpašumu pirkšanu paredzēts finansēt no valsts budžeta programmas 02.00.00 „Līdzekļi neparedzētiem gadījumiem”. | | | | |

*Anotācijas IV, V un VI sadaļa – Projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Inspekcija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Dambis 67330269

[Juris.Dambis@mantojums.lv](mailto:Marcis.Katajs@km.gov.lv)